cyanic-selkie/wikianc huggingface dataset:
Κέιτ Χάντσον
1996-2000: πρώτα χρόνια
Οι πρώτοι κινηματογραφικοί ρόλοι της Χάντσον ήρθαν το 1998 με την συμμετοχή της σε δυο ταινίες : την κωμωδία-δράμα Desert Blue και την ταινία Ricochet River. Το 1999 εμφανίστηκε στην κωμωδία 200 Cigarettes και το 2000 στην εφηβική δραματική σειρά Gossip. Όσον αφορά την πρώιμη καριέρα και επιτυχία της, η Χάντσον έχει αναφέρει ότι είναι "εργασιομανής" και ότι δεν ήθελε να σχετιστεί με τους διάσημους γονείς της, επιθυμώντας να αποφύγει την πεποίθηση ότι "κάνει καριέρα στις πλάτες άλλων".
2000-2011: Αναγνώριση
Η αναγνωρισιμότητα για την Χάντσον ήρθε με τον ρόλο της Penny Lane στην ταινία του Cameron Crowe Σχεδόν Διάσημοι (2000), για την οποία κέρδισε τη Χρυσή Σφαίρα Β' Γυναικείου Ρόλου και ήταν υποψήφια για Βραβείο Όσκαρ Β' Γυναικείου Ρόλου.
Το 2002 η Χάντσον πρωταγωνίστησε στην διασκευή της ιστορικής ρομαντικής ταινίας The Four Feathers, η οποία επεφημήθηκε από τους κριτικούς και το κοινό. Η επόμενη ταινία της, η ρομαντική κωμωδία Πώς να χωρίσετε σε 10 μέρες, ήταν μια εμπορική επιτυχία με συνολικά κέρδη 100 εκατομμυρίων δολαρίων. Η Χάντσον έπειτα εμφανίστηκε σε αρκετές ρομαντικές κωμωδίες, συμπεριλαμβανομένων των Alex and Emma και Raising Helen ; οι ταινίες έλαβαν μεγάλη επιτυχία. Το 2005 η Χάντσον πρωταγωνίστησε στο θρίλερ The Skeleton Key. Η ταινία είχε κόστος παραγωγής 43 εκατ. δολάρια και κέρδη 91.9 εκατ. δολάρια παγκοσμίως (47.9 εκατ. δολάρια στην βόρεια Αμερική). Η επόμενη ταινία της, η κωμωδία You, Me and Dupree με συμπρωταγωνιστές τους Όουερ Γουίλσον και Ματ Ντίλον, είχε κέρδη 21.5 εκατ. δολάρια μόνο το πρώτο σαββατοκύριακο προβολής της, στις 14 Ιουλίου 2006.
Το 2007, η Χάντσον σκηνοθέτησε την ταινία μικρού μήκους Cutlass, η οποία βασίστηκε σε προσωπικές ιστορίες ανθρώπων. Στο Cutlass συμπρωταγωνιστούν οι Κερτ Ράσελ, Ντακότα Φάνινγκ, Virginia Madsen, Chevy Chase και Κρίστεν Στιούαρτ. Τον επόμενο χρόνο, εμφανίστηκε στην ρομαντική κωμωδία Προσεχώς ... Ζάπλουτοι, η δεύτερη ταινία στην οποία συμπρωταγωνιστεί με τον Μάθιου ΜακΚόναχι ; πιστοποιήθηκε στις καταδύσεις από το Great Barrier Reef για τις υποθαλάσσιες σκηνές της ταινίας. Εμφανίστηκε επίσης στην ταινία My Best Friend's Girl, ακόμα μια ρομαντική κωμωδία, το 2008. Η Χάντσον συνέχισε με την μουσική ταινία Nine, μαζί με τους Ντάνι Ντέϊ-Λιούις, Μαριόν Κοτιγιάρ, Πενέλοπε Κρουζ, Νικόλ Κίντμαν και Judi Dench. Η ταινία αυτή σκηνοθετήθηκε από τον Rob Marshall και κυκλοφόρησε το 2009. Η Χάντσον έλαβε εξαιρετικές κριτικές για τις χορευτικές της ικανότητες, τις οποίες παρουσίασε στην ταινία "Cinema Italiano", το σενάριο της οποίας γράφτηκε ειδικά για την ίδια. Αργότερα πρωταγωνίστησε στην κινηματογραφική διασκευή της ταινίας τους Jim Thompson The Killer Inside Me, η οποία έκανε πρεμιέρα στο Φεστιβάλ Κινηματογράφου Sundance του 2010. Το 2011 πρωταγωνίστησε σε μια ακόμα ρομαντική κωμωδία, το Something Borrowed, η οποία βασίστηκε στο ομώνυμο μυθιστόρημα της Emily Giffin.
2012-σήμερα
Το 2012 η Χάντσον πέρασε από κάστινγκ για τον ρόλο της Cassandra July στην εφηβική κωμική σειρά του καναλιού Fox Glee. Συνέχισε με μικρότερους ρόλους σε παρόμοιες ταινίες, συμπεριλαμβανομένων των Wish I Was Here και Good People. Το 2016 πρωταγωνίστησε στην ρομαντική κωμωδία Mother's Day, μαζί με την Τζένιφερ Άνιστον και την Τζούλια Ρόμπερτς, και ενσάρκωσε την γυναίκα του Mark Wahlberg στην δραματική ταινία Deepwater Horizon, η οποία βασίστηκε στην έκρηξη του Deepwater Horizon.
Το 2013 η Χάντσον ξεκίνησε μια συνεργασία με τον ηλεκτρονικό κατάστημα μόδας JustFab προκειμένου να λανσάρει την προσωπική της σειρά ρούχων αλλά κι αθλητικών ρούχων με το όνομα Fabletics.
Το 2016 η Χάντσον εξέδωσε το βιβλίο της Pretty Happy: Healthy Ways to Love Your Body.
Προσωπική ζωή
Η Χάντσον παντρεύτηκε τον Κρις Ρόμπινσον, τραγουδιστή του συγκροτήματος The Black Crowes, στις 31 Δεκεμβρίου 2000 στο Άσπεν του Κολοράντο. Έζησαν στο σπίτι που ανήκε κάποτε στον σκηνοθέτη Τζέιμς Γουέιλ και ταξίδευαν μαζί κατά τη διάρκεια των κινηματογραφικών γυρισμάτων της Χάντσον ή των μουσικών περιοδειών του Ρόμπινσον. Ο γιος τους, Ράιντερ Ράσελ Ρόμπινσον στις 7 Ιανουαρίου 2004. Στις 14 Αυγούστου 2006, ο υπεύθυνος δημοσίων σχέσεων της Χάντσον ανακοίνωσε ότι το ζευγάρι είχε χωρίσει. Στις 18 Νοεμβρίου 2006, ο Ρόμπινσον δήλωσε ως αιτία διαζυγίου τις "αγεφύρωτες διαφορές". Το διαζύγιο οριστικοποιήθηκε στις 22 Οκτωβρίου 2007, με την Χάντσον και τον Ρόμπινσον να αποκτούν κοινή επιμέλεια του γιου τους.
Τον Ιούλιο του 2006, η Χάντσον μήνυσε την βρετανική εκδοχή του περιοδικού National Enquirer μετά από αναφορές του περιοδικού ότι η Χάντσον είχε μία διατροφική διαταραχή, περιγράφοντάς την ως "επίπονα αδύνατη". Η Χάντσον δήλωσε ότι αυτό είναι ψέμα και ότι ανησυχεί για τον αντίκτυπο που θα μπορούσε να έχει αυτή η αναφορά σε ευεπηρέαστες νές γυναίκες. Το περιοδικό ζήτησε συγγνώμη και την αποζημίωσε.
Το Μάιο του 2009, η Χάντσον σύναψε σχέση με τον αθλητή Άλεξ Ροντρίγκεζ των New York Yankees, ενώ πολλές φορές είχε εντοπιστεί μέσα στο πλήθος κατά το World Series 2009. Οι δυο τους χώρισαν στις 14 Δεκεμβρίου 2009.
Στις αρχές του 2010, η Χάντσον σύναψε σχέση με τον Μάθιου Μπέλαμι, τραγουδιστή του συγκροτήματος Muse. Τον Απρίλιο του 2010 το ζευγάρι αρραβωνιάστηκε και στις 9 Ιουλίου 2011 γεννήθηκε ο γιος τους, Μπίνγκαμ Χον Μπέλαμι. Στις 9 Δεκεμβρίου 2014 το ζευγάρι ανακοίνωσε το τέλος του αρραβώνα τους. Ωστόσο, η Χάντσον και ο Μπέλαμι διατηρούν καλές σχέσεις μεταξύ τους και μεγαλώνουν επιτυχημένα τον γιο τους.
Στις 6 Απριλίου 2018 η Χάντσον ανακοίνωσε ότι η ίδια και ο τωρινός φίλος της Danny Fujikawa περιμένουν το πρώτο τους παιδί, που είναι κορίτσι.
Η Χάντσον έχει δηλώσει ότι δεν απολαμβάνει το να βλέπει τον εαυτό της στην οθόνη, λέγοντας συγκεκριμένα ότι "Κρυώνω ... Τρέμω και ... Ιδρώνω" όταν παρακολουθεί τις ερμηνείες της για πρώτη φορά.
Αλέξιος ο Αρμένιος
Ο Αλέξιος ήταν Βυζαντινός στρατηγός, διοικητής του Θέματος Κύπρου κατά τη διάρκεια του 9ου αιώνα. Ο Αλέξιος, αρμενικής καταγωγής, αποτέλεσε τον πρώτο διοικητή της νήσου έπειτα από την ανακατάληψη της από τους Άραβες.
Παραπομπές
Κατηγορία:Βυζαντινοί του 9ου αιώνα Κατηγορία:Κυβερνήτες του Θέματος Κύπρου Κατηγορία:Βυζαντινοί στρατηγοί
Βεδουίνοι
thumbnail|250px|right|Βεδουίνος ξεκουράζεται σε τμήμα της [[Έρημος|ερήμου]] Η ονομασία Βεδουίνος, που προέρχεται από την αραβική λέξη badawī, που σημαίνει γενικά αυτόν που βαδίζει στην έρημο, αποτελεί έναν όρο που αποδίδεται κυρίως σε νομαδικές αραβικές φυλές βοσκών, οι οποίες εντοπίζονται σε όλο το μήκος των εκτάσεων που καλύπτει η έρημος, από τις ακτές της Σαχάρας στον Ατλαντικό μέχρι τη Χερσόνησο του Σινά και την Αραβική Έρημο.
Αλλαγή τρόπου της ζωής τους
thumbnail|250px|right|Σκηνή Βεδουίνων στο δυτικό [[Αμμάν της Ιορδανίας]]
Με αφετηρία τις δεκαετίες του '50 και του '60, πολλοί Βεδουίνοι εγκατέλειψαν την παραδοσιακή νομαδική ζωή κι αποφάσισαν να ζήσουν και να εργαστούν στις πόλεις της Μέσης Ανατολής. Για παράδειγμα, στη Συρία ο παραδοσιακός τρόπος ζωής των Βεδουίνων σχεδόν έληξε εξαιτίας μιας μεγάλης περιόδου ξηρασίας από το 1958 έως το 1961, που ανάγκασε πολλούς Βεδουίνους να παρατήσουν τα κοπάδια τους και να αναζητήσουν σταθερές δουλειές. Παρομοίως, η κυβερνητική πολιτική της Αιγύπτου, η παραγωγή πετρελαίου στη Λιβύη και στον Περσικό Κόλπο κι η έντονη επιθυμία για καλύτερες συνθήκες ζωής ώθησαν τους περισσότερους Βεδουίνους εκτός της νομαδικής ζωής κι έτσι αποτελούν κανονικούς πολίτες διαφόρων χωρών.
Παραδοσιακός πολιτισμός
thumb|Βεδουίνος το 1914 Οι Βεδουίνοι χωρίζονταν σε συγγενικές φυλές, οι οποίες ήταν οργανωμένες σε κάποια επίπεδα. Ένα διάσημο ρητό των Βεδουίνων λέει: «Εγώ εναντίον των αδερφών μου, εγώ και τ' αδέρφια μου εναντίον των ξαδέρφων μου, εγώ και τ' αδέρφια και τα ξαδέρφια μου ενάντια σε όλο τον κόσμο».
Μια τυπική οικογένεια (ή Σκηνή) αποτελούνταν από τρεις ή τέσσερις ενήλικες (το ανδρόγυνο κι οι γονείς ή τα αδέρφια) και έναν απροσδιόριστο αριθμό παιδιών. Ακολουθούσαν ημινομαδικό τρόπο ζωής, μεταναστεύοντας καθ' όλη τη διάρκεια του έτους ανάλογα με τους υδάτινους και τους γεωργικούς πόρους. Στις βασιλικές φυλές κατά παράδοση εκτρέφονταν καμήλες, ενώ στις άλλες φυλές αιγοπρόβατα.
Όταν υπήρχαν άφθονοι πόροι, ταξίδευαν πολλές σκηνές μαζί σαν γκουμ. Οι ομάδες αυτές συνήθως συνδέονταν με πατριαρχικούς δεσμούς, αλλά και μέσω γάμων, καθώς οι νέες σύζυγοι συνήθως ακολουθούνταν από άνδρες συγγενείς στη νέα φυλή, και μέσω απλών γνωριμιών με τη φυλή.
Το επόμενο επίπεδο στις ομάδες των φυλών ήταν το ιμπν αμμ, συνήθως ένα σύνολο ανθρώπων από 3 έως 5 γενιές. Συχνά συνδέονταν με τα γκουμ. Ενώ τα γκουμ όμως είχαν παρόμοια κοπάδια, οι ομάδες ιμπν αμμ ασχολούνταν με ξεχωριστές οικονομικές δραστηριότητες, υποστηρίζοντας όμως τα μέλη τους σε περίπτωση οικονομικής αποτυχίας.
Το επόμενο ιεραρχικό επίπεδο ήταν ολόκληρη η φυλή, αρχηγός της οποίας ήταν ένας σεΐχης. Ολόκληρη η φυλή συχνά προβάλλει την καταγωγή της από έναν κοινό πρόγονο, εφόσον υφίστατο πατριαρχική δομή μέσα στις επιμέρους ομάδες. Η φυλή ήταν το ιεραρχικό επίπεδο ανάμεσα στους Βεδουίνους και τις τοπικές οργανώσεις και κυβερνήσεις.
Φυλές των Βεδουίνων
μικρογραφία|Οικογένεια Βεδουίνων στην έρημο Γουχίμπα Αρκετές φυλές Βεδουίνων υφίστανται επί του παρόντος, αλλά ο συνολικός πληθυσμός τους δύσκολα μπορεί να εκτιμηθεί, καθώς πολλοί Βεδουίνοι έχουν εγκαταλείψει τη νομαδική ζωή. Κάποιες από τις φυλές είναι οι εξής:
Εξωτερικοί σύνδεσμοι
Βεδουινοι Βεδουινοι
Εθνική Κένυας (καλαθοσφαίριση γυναικών)
Η εθνική ομάδα καλαθοσφαίρισης γυναικών της Κένυας αντιπροσωπεύει την Κένυα στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Κένυας (Kenya Basketball Federation).
Εξωτερικοί σύνδεσμοι
Κενυα Γυναικων
Λέανδρος Ζωίδης
Έργα του
Η Βίλα Μοσκώφ, κατασκευάστηκε από τον εύπορο πόντιο καπνεμπόρο από τη Θεσσαλονίκη Κωνσταντίνο Μοσκώφ (1894-1944), κάτω από το Κάστρο του Πλαταμώνα. Μετά το θάνατό του η ιδιοκτησία πέρασε στην αδελφή του Μάγδα. Η Βίλα Μοσκώφ υπήρξε για πολλά χρόνια σημείο συνάντησης εκπροσώπων της διανόησης και της μεταπολεμικής λογοτεχνίας της Θεσσαλονίκης, καθώς ο Κωστής Μοσκώφ, γιος του Ηρακλή Μοσκώφ, υπήρξε εμβληματική προσωπικότητα στον χώρο της αριστερής διανόησης.
Παραπομπές
Κατηγορία:Έλληνες αρχιτέκτονες
Σταυροφορία της Βάρνας
Η Σταυροφορία της Βάρνας έγινε από τον Βασιλιά της Πολωνίας και της Ουγγαρίας Βλαντισλάβ Γ' της Βάρνας και τον βοεβόδα της Τρανσυλβανίας Ιωάννη Ουνυάδη τον Οκτώβριο του 1443. Κατόρθωσαν να απελευθερώσουν σημαντικά εδάφη. Τον Νοέμβριο του1444 όμως, ενωμένα χριστιανικά στρατεύματα υπό τη στρατιωτική διοίκηση του βασιλιά των Πολωνών Βλάντισλαβ Γ' και του Ούγγρου βοεβόδα της Τρανσυλβανίας Ιωάννη Ουνυάδη ενεπλάκησαν σε μοιραία και καταστροφική σύγκρουση με τις δυνάμεις του Οθωμανού σουλτάνου Μουράτ Β' στη Βάρνα της Ανατολικής Βουλγαρίας.
Ο μεικτός χριστιανικός στρατός, που συνίστατο κυρίως από ουγγρικές και πολωνικές δυνάμεις, μαζί με Βοημούς, Κροάτες, Βούλγαρους, Ρουμάνους, Παπικούς και Τεύτονες ιππότες, ήταν ελλιπώς εξοπλισμένος δεν είχε σχεδόν καθόλου πεζικό, εκτός από 100 έως 300 Βοημούς μισθοφόρους τυφεκιοφόρους και αποτελείτο κυρίως από βαρύ ιππικό. Η στρατιωτική βοήθεια των Βυζαντινών, μέσα στην οποία περιλαμβανόταν και η χιλιαρχία του Γεωργίου Λάσκαρη, δεν πρόλαβε να φτάσει.
Η μάχη δόθηκε στις 10 Νοεμβρίου του 1444. Οι 30.000 Σταυροφόροι συνετρίβησαν από τους 60.000 Οθωμανούς του σουλτάνου Μουράτ Β '. Οι μισοί στρατιώτες του ενωμένου χριστιανικού στρατού σκοτώθηκαν, ενώ στο πεδίο της μάχης έπεσε και ο βασιλιάς των Πολωνών Βλάντισλαβ Γ', στον οποίο ο βουλγαρικός λαός έδωσε το επωνύμιο της Βάρνας, σε ένδειξη ευγνωμοσύνης για την ηρωική του προσπάθεια να ανακόψει την προέλαση των Οθωμανών.
Όταν οι Βυζαντινοί πληροφορήθηκαν από έντρομους ταχυδρόμους την κατά κράτος συντριβή των χριστιανικών δυνάμεων από τον σουλτάνο Μουράτ Β', θεωρώντας μάταιη κάθε περαιτέρω ενέργεια, πήραν το δρόμο της επιστροφής.
Οι δυτικοί όμως, άρχισαν νέες Σταυροφορίες, αυτή τη φορά όμως στην Βόρεια Ευρώπη, τις λεγόμενες Βόρειες Σταυροφορίες.
Σόγκνταλσφλορα
Η Σόγκνταλσφλορα είναι ένα νορβηγικό χωριό. Αποτελεί το διοικητικό κέντρο του δήμου Σόγκνταλ. Το 2013 είχε πληθυσμό 3547 κατοίκους. Στο χωριό βρίσκεται η έδρα της ποδοσφαιρικής ομάδας Σόγκνταλ Φούτμπαλ.
Παραπομπές
Κατηγορία:Γεωγραφία της Νορβηγίας
Γλαράκη Πάτρας
εναλλ.=|μικρογραφία|305x305εσ|Πάτρα, αξωνομετρική παράσταση διδακτηρίων Γλαράκη, 1931(Γενικά Αρχεία Κράτους) Η Γλαράκη είναι συνοικία της Πάτρας, κοντά στο κέντρο της πόλης.
Εκτείνεται στο τέρμα της οδού Γερμανού. Η ονομασία της προήλθε από τον έπαρχο (1832) της Αχαΐας, Γεώργιο Γλαράκη, ο οποίος διατηρούσε μεγάλες εκτάσεις στη συγκεκριμένη περιοχή. Σήμερα στην περιοχή βρίσκεται συγκρότημα δημόσιων εκπαιδευτηρίων, τα οποία φέρουν το όνομα Γλαράκη.
Πηγές
Γ
Γιάκουμπ Μπουαστσικόφσκι
Ο Γιάκουμπ Μπουαστσικόφσκι (Πολωνικά: Jakub Błaszczykowski, γεννήθηκε 14 Δεκεμβρίου 1985) είναι Πολωνός διεθνής ποδοσφαιριστής, ο οποίος αγωνίζεται ως επιθετικός για τη Βίσλα Κρακοβίας. Θεωρείται ένας από τους καλύτερους Πολωνούς ποδοσφαιριστές όλων των εποχών.
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Μέσοι ποδοσφαιριστές Κατηγορία:Πολωνοί Ρωμαιοκαθολικοί Κατηγορία:Ποδοσφαιριστές Εθνικής Πολωνίας Κ21 Κατηγορία:Ποδοσφαιριστές Εθνικής Πολωνίας Κ19 Κατηγορία:Ποδοσφαιριστές Εθνικής Πολωνίας Β Κατηγορία:Ποδοσφαιριστές Εθνικής Πολωνίας Κατηγορία:FIFA Century Club Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Βίσλα Κρακοβίας Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Μπούντεσλιγκα Κατηγορία:Πολωνοί ποδοσφαιριστές στο εξωτερικό Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές Φιορεντίνα Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές ΦφΛ Βόλφσμπουργκ Κατηγορία:Αποδέκτες του Τάγματος του Χαμόγελου Κατηγορία:Διοικητές του Τάγματος της Αναγέννησης της Πολωνίας
Ντόνατ
Το ντόνατ (αγγλικά: doughnut ή donut, ) είναι είδος φαγητού που παρασκευάζεται από τηγανισμένη ζύμη με προζύμι. Είναι δημοφιλές σε πολλές χώρες και παρασκευάζεται σε διάφορες μορφές ως γλυκό σνακ.
Τα ντόνατς συνήθως τηγανίζονται από ζύμη αλευριού, αλλά μπορούν επίσης να χρησιμοποιηθούν και άλλοι τύποι κουρκουτιού. Διάφορες επικαλύψεις και αρωματικές ύλες χρησιμοποιούνται για διαφορετικούς τύπους, όπως γλάσο ζάχαρης, σοκολάτας ή σφενδάμου. Τα ντόνατς μπορεί επίσης να περιλαμβάνουν νερό, διογκωτικό, αυγά, γάλα, ζάχαρη, λάδι, λίπος και φυσικές ή τεχνητές γεύσεις.
Οι δύο πιο συνηθισμένοι τύποι είναι το ντόνατ δακτυλίδι και το γεμιστό ντόνατ, στο οποίο εγχέεται μαρμελάδα φρούτων, κρέμα, ή άλλες γλυκές γεμίσεις. Μόλις τηγανιστούν, τα ντόνατς μπορούν να γλασαριστούν με ζάχαρη, να αλειφτούν με γλάσο ή σοκολάτα ή να τοποθετηθεί πάνω τους ζάχαρη άχνη, κανέλα ή φρούτα. Άλλα σχήματα περιλαμβάνουν μπάλες, πεπλατυσμένες σφαίρες και άλλες μορφές. Οι ποικιλίες ντόνατ χωρίζονται επίσης σε κέικ και ντόνατς που έχουν φουσκώσει με μαγιά. Τα ντόνατς συνοδεύονται συχνά με καφέ ή γάλα. Πωλούνται σε μαγαζιά με ντόνατ, ψιλικατζίδικα, βενζινάδικα, καφετέριες ή εστιατόρια γρήγορου φαγητού.
Δαχτυλίδια
thumb|Δακτυλιοειδές κέικ ντόνατ Τα δακτυλιοειδή ντόνατ σχηματίζονται με μία από τις δύο μεθόδους: ενώνοντας τις άκρες ενός μακριού, λεπτού κομματιού ζύμης σε ένα δαχτυλίδι ή χρησιμοποιώντας έναν κόφτη ντόνατ, ο οποίος κόβει ταυτόχρονα το εξωτερικό και το εσωτερικό σχήμα, αφήνοντας ένα κομμάτι ζύμης σε σχήμα ντόνατ και μια τρύπα (η ζύμη αφαιρείται από το κέντρο). Αυτό το μικρότερο κομμάτι ζύμης μπορεί να μαγειρευτεί και να σερβιριστεί ως ντόνατ ή να προστεθεί ξανά στην παρτίδα για να παρασκευαστούν περισσότερα ντόνατ. Ένα ντόνατ σε σχήμα δίσκου μπορεί επίσης να τεντωθεί και να τσιμπηθεί στο κέντρο φτιάχνοντας ένα τόρο μέχρι το κέντρο να σχηματίσει μια τρύπα. Εναλλακτικά, μπορεί να χρησιμοποιηθεί ένας εναποθέτης ντόνατ μπορεί να τοποθετήσει έναν κύκλο υγρής ζύμης (κουρκούτι) απευθείας στη φριτέζα.
Υπάρχουν δύο τύποι δακτυλιοειδούς ντόνατς, αυτά που φτιάχνονται από ζύμη με βάση τη μαγιά και εκείνα που φτιάχνονται από ειδικό είδος ζύμης για κέικ. Τα ντόνατς με μαγιά περιέχουν περίπου 25% λάδι κατά βάρος, ενώ η περιεκτικότητα σε ντόνατς για κέικ είναι περίπου 20%, αλλά έχουν επιπλέον λίπος στο κουρκούτι πριν το τηγάνισμα. Τα κέικ ντόνατς τηγανίζονται για περίπου 90 δευτερόλεπτα στους 190 με 198°C περίπου, γυρίζοντας μία φορά. Τα ντόνατς με μαγιά απορροφούν περισσότερο λάδι επειδή χρειάζονται περισσότερο χρόνο για να τηγανιστούν, περίπου 150 δευτερόλεπτα, στους 182 με 190°C. Τα κέικ ντόνατς ζυγίζουν συνήθως μεταξύ 24 και 28 γραμμάρια, ενώ τα ντόνατς που έχουν φουσκώσει με μαγιά κατά μέσο όρο 38 γραμμάρια και είναι γενικά μεγαλύτερα και ψηλότερα όταν είναι έτοιμα.
Επικάλυψη
Μετά το τηγάνισμα, τα δακτυλιοειδή ντόνατς αποκτούν συχνά επικάλυση. Τα φουσκωμένα ντόνατ γενικά καλύπτονται με γλάσο. Τα κέικ ντόνατ μπορούν επίσης να γλασαρισούν, ή να καλυφθούν με ζάχαρη άχνη, κανέλα ή κρυσταλλική ζάχαρη. Επίσης, συχνά καλύπτονται με γλάσο κέικ (μόνο στην κορυφή) και μερικές φορές πασπαλίζονται με καρύδα, ψιλοκομμένα φιστίκια ή τρουφάκια.
Τρύπες
Οι τρύπες ντόνατ είναι μικρά ντόνατς σε μέγεθος μπουκιάς που παραδοσιακά φτιάχνονταν από τη ζύμη που αφαιρούταν από το κέντρο των δακτυλιοειδών ντόνατς. Εδώ και καιρό, οι πωλητές ντόνατ είδαν την ευκαιρία να πλασάρουν τις «τρύπες» ως καινοτομία και πολλές αλυσίδες προσφέρουν τη δική τους ποικιλία, μερικές με τις δικές τους εμπορικές ονομασίες όπως "Munchkins" από την Dunkin' Donuts και "Timbits" από την Τιμ Χόρτονς.
Αρχικά, οι περισσότερες ποικιλίες τρυπών για ντόνατ ήταν παράγωγα των αντιστοίχων δακτυλιοειδών ντόνατ (ζύμη με βάση τη μαγιά ή κουρκούτι για κέικ). Ωστόσο, τρύπες ντόνατ μπορούν επίσης να παρασκευαστούν ρίχνοντας μια μικρή μπάλα ζύμης σε καυτό λάδι από ένα ειδικά διαμορφωμένο ακροφύσιο ή κόφτη.
Γεμιστά
thumb|Ντόνατ με γέμιση κρέμας και επικάλυψη σοκολάτας Τα γεμιστά ντόνατς είναι πεπλατυσμένες σφαίρες εγχυμένες με μαρμελάδα φρούτων, κρέμα, κάσταρντ ή άλλες γλυκές γεμίσεις και συχνά βουτώνται σε ζάχαρη άχνη ή γλάσο.
Προέλευση
Το βιβλίο μαγειρικής Küchenmeisterei (Mastery of the Kitchen), που εκδόθηκε στη Νυρεμβέργη το 1485, προσφέρει μια συνταγή για το "Gefüllte Krapfen", χωρίς ζάχαρη, γεμιστά, τηγανιτά κέικ ζύμης.
Μια συνταγή με την ονομασία "down nuts", πάλι από το Χέρτφορντσιρ, βρέθηκε σε ένα βιβλίο με συνταγές και οικιακές συμβουλές που γράφτηκε γύρω στο 1800, από τη σύζυγο του βαρώνου Τόμας Ντίμσντεϊλ. Η συνταγή δόθηκε στη κηδεμόνα βαρόνη από έναν γνωστό που μετέγραψε για εκείνη τις οδηγίες μαγειρέματος για ένα «ντόου ντατ».
Το πρώτο βιβλίο μαγειρικής που χρησιμοποιεί την σχεδόν συμβατική ορθογραφία «dough nuts» ήταν πιθανώς η έκδοση του 1803 του «The Frugal Housewife: Or, Complete Woman Cook», που περιλάμβανε ξηρούς καρπούς ζύμης σε ένα παράρτημα αμερικανικών συνταγών.
Ετυμολογία
Μία από τις παλαιότερες γνωστές λογοτεχνικές χρήσεις του όρου Dough nut χρονολογείται σε ένα διήγημα του 1808. Ο Ουάσιγκτον Ίρβινγκ περιέγραψε τα «ντόου-νατς», στην Ιστορία της Νέας Υόρκης το 1809, ως "μπάλες ζαχαρούχου ζύμης, τηγανισμένες σε λίπος γουρουνιού και που ονομάζονται ζύμες με καρύδια ή ολίκοεκ». Αυτοί οι «καρποί» (nut) τηγανισμένης ζύμης θα μπορούσαν τώρα να ονομάζονται τρύπες ντόνατ. Η λέξη nut χρησιμοποιείται εδώ με την προηγούμενη έννοια του «μικρού στρογγυλεμένου κέικ ή μπισκότου». Το Doughnut είναι η παραδοσιακή ορθογραφία και εξακολουθεί να κυριαρχεί ακόμη και στις Ηνωμένες Πολιτείες  αν και το donut χρησιμοποιείται συχνά.  Προς το παρόν, το doughnut και η συντομευμένη μορφή donut είναι και τα δύο διάχυτα στα αμερικανικά αγγλικά.
Η πρώτη γνωστή έντυπη χρήση του donut ήταν στο Peck's Bad Boy and his Pa του Τζορτζ Γ. Πεκ, που δημοσιεύτηκε το 1900, στο οποίο ένας χαρακτήρας φέρεται να είπε: «Ο Πα είπε ότι μάντεψε ότι δεν είχε πολύ όρεξη και θα είχε απλά πιες ένα φλιτζάνι καφέ και φάε ένα ντόνατ». Σύμφωνα με τον συγγραφέα Τζον Τ. Εντζ, η εναλλακτική ορθογραφία «ντόνατ» επινοήθηκε τη δεκαετία του 1920, όταν η εταιρεία Display Donut Machine Corporation με έδρα τη Νέα Υόρκη συντόμευσε τη λέξη για να προφέρεται πιο εύκολα από τους ξένους που ήλπιζαν ότι θα αγόραζαν τον αυτοματοποιημένο εξοπλισμό παρασκευής ντόνατ τους.
Εθνική Ημέρα Ντόνατ
Η Εθνική Ημέρα Ντόνατ, που γιορτάζεται στις Ηνωμένες Πολιτείες της Αμερικής, είναι την πρώτη Παρασκευή του Ιουνίου κάθε έτους, διαδεχόμενη την εκδήλωση για την Ημέρα Ντόνατ που δημιουργήθηκε από τον Στρατό Σωτηρίας το 1938 για να τιμήσει εκείνα τα μέλη τους που σέρβιραν ντόνατς στους στρατιώτες κατά τον Α' Παγκόσμιο Πόλεμο. Περίπου 250 εθελοντές του Στρατού της Σωτηρίας πήγαν στη Γαλλία. Λόγω των δυσκολιών παροχής φρεσκοψημένων προϊόντων από σκηνές εγκατεστημένες σε εγκαταλελειμμένα κτίρια κοντά στην πρώτη γραμμή, δύο εθελοντές του Στρατού της Σωτηρίας (η Σημαιοφόρος Μάργκαρετ Σέλντον και η Υπασπιστής Έλεν Πέρβιανς) σκέφτηκαν να προσφέρουν ντόνατς. Αναφέρεται ότι ήταν μια «άμεση επιτυχία» και «σύντομα πολλοί στρατιώτες επισκέπτονταν τις σκηνές του Στρατού της Σωτηρίας». Η Μάργκαρετ Σέλντον έγραψε για μια κουραστική μέρα: «Σήμερα έφτιαξα 22 πίτες, 300 ντόνατς, 700 φλιτζάνια καφέ». Σύντομα, οι γυναίκες που έκαναν αυτή τη δουλειά έγιναν γνωστές από τους στρατιώτες ως «Doughnut Dollies».
Χαρακτηριστικά
thumb|Παρασκευή ντόνατ Η φυσική δομή του ντόνατ δημιουργείται από τον συνδυασμό αλευριού, διογκωτικού παράγοντα, ζάχαρης, αυγών, αλατιού, νερού, λίπους, στερεών γάλακτος και πρόσθετων συστατικών. Τα πιο σημαντικά συστατικά για τη δημιουργία του δικτύου ζύμης είναι το αλεύρι και τα αυγά. Η κύρια πρωτεΐνη στο αλεύρι είναι η γλουτένη, η οποία είναι γενικά υπεύθυνη για τη δημιουργία ελαστικής ζύμης, επειδή αυτή η πρωτεΐνη λειτουργεί ως «σπειρωμένα ελατήρια». Το δίκτυο γλουτένης αποτελείται από δύο ξεχωριστά μόρια που ονομάζονται γλουτενίνη και γλιαδίνη. Συγκεκριμένα, «η ραχοκοκαλιά του δικτύου γλουτένης πιθανότατα αποτελείται από τα μεγαλύτερα μόρια ή υπομονάδες γλουτενίνης, ευθυγραμμισμένα και στενά συνδεδεμένα το ένα με το άλλο. Αυτές οι στενά συνδεδεμένες υπομονάδες γλουτενίνης συνδέονται πιο χαλαρά, μαζί με τη γλιαδίνη, σε μεγαλύτερα συσσωματώματα γλουτένης.» Οι ινες γλουτένης μπερδεύονται και αλληλεπιδρούν με άλλες ίνες και άλλα μόρια, με αποτέλεσμα δίκτυα που παρέχουν την ελαστικότητα της ζύμης. Κατά την ανάμιξη, η γλουτένη αναπτύσσεται όταν η δύναμη του αναμικτήρα αντλεί τη γλουτένη από το ενδοσπέρμιο του σιταριού, επιτρέποντας στη μήτρα γλουτένης να παγιδεύσει κύτταρα αερίου.
Τα αυγά λειτουργούν ως γαλακτωματοποιητές, διογκωτικοί παράγοντες και μαλακτικά στη ζύμη. Οι πρωτεΐνες του ασπραδιού, κυρίως η ωολευκωματίνη, «λειτουργούν ως διαμορφωτές δομής. Τα στερεά του αυγού, κυρίως τα στερεά του ασπραδιού σε συνδυασμό με την υγρασία στο αυγό, θεωρούνται υλικά που σχηματίζουν τη δομή και βοηθούν σημαντικά στην παραγωγή του κατάλληλου όγκου, κόκκου και υφής.» Ο κρόκος του αυγού συνεισφέρει πρωτεΐνες, λίπη και γαλακτωματοποιητές στη ζύμη. Οι γαλακτωματοποιητές είναι απαραίτητοι για τον σχηματισμό ντόνατς επειδή εμποδίζουν τα μόρια λίπους να διαχωριστούν από τα μόρια του νερού στη ζύμη. Ο κύριος γαλακτωματοποιητής στον κρόκο αυγού ονομάζεται λεκιθίνη, η οποία είναι ένα φωσφολιπίδιο. «Τα λιπαρά οξέα έλκονται από λίπη και έλαια (λιπίδια) στα τρόφιμα, ενώ η ομάδα φωσφορικών έλκεται από το νερό. Αυτή η ικανότητα να προσελκύει τόσο λιπίδια όσο και νερό είναι που επιτρέπει σε φωσφολιπίδια όπως η λεκιθίνη να δρουν ως γαλακτωματοποιητές.» Οι πρωτεΐνες τόσο από τον κρόκο όσο και από το ασπράδι συμβάλλουν στη δομή της ζύμης μέσω μιας διαδικασίας που ονομάζεται πήξη. Όταν εφαρμόζεται θερμότητα στη ζύμη, οι πρωτεΐνες του αυγού αρχίζουν να ξεδιπλώνονται ή να μετουσιώνονται και στη συνέχεια να σχηματίζουν νέους δεσμούς μεταξύ τους, δημιουργώντας έτσι ένα δίκτυο που μοιάζει με γέλη που μπορεί να συγκρατεί νερό και αέριο.
Στη λαϊκή κουλτούρα
μικρογραφία|Νοτιοκορεάτες αστυνομικοί που τρώνε ντόνατς. Οι αστυνομικοί που τρώνε ντόνατς είναι ένα κοινό στερεότυπο σε ορισμένα μέρη. Το ντόνατ έχει κάνει την εμφάνισή του στη λαϊκή κουλτούρα, ιδιαίτερα στις Ηνωμένες Πολιτείες και την Αυστραλία. Οι αναφορές επεκτείνονται σε αντικείμενα ή ενέργειες που έχουν σχήμα ντόνατ.
Το Donut King είναι ο μεγαλύτερος λιανοπωλητής ντόνατς στην Αυστραλία. Ένα μεγαλύτερο ντόνατ στο Βιβλίο Ρεκόρ Γκίνες που αποτελείται από 90.000 μεμονωμένα ντόνατ τοποθετήθηκε στο Σίδνεϊ το 2007 ως μέρος μιας γιορτής για την κυκλοφορία της The Simpsons: Η Ταινία. Κατά κεφαλήν, οι Καναδοί καταναλώνουν τα περισσότερα ντόνατ και ο Καναδάς έχει τα περισσότερα καταστήματα ντόνατ κατά κεφαλήν. Το Tim Hortons είναι το πιο δημοφιλές καναδικό franchise ντόνατ και καφέ.
Εντός των Ηνωμένων Πολιτειών, η μητροπολιτική περιοχή του Πρόβιντενς αναφέρθηκε ως με τα περισσότερα καταστήματα ντόνατ κατά κεφαλήν (25,3 καταστήματα ντόνατ ανά 100.000 άτομα) στις 13 Ιανουαρίου 2010. Η Εθνική Ημέρα Ντόνατ γιορτάζει την ιστορία και το ρόλο του ντόνατ στη λαϊκή κουλτούρα. Υπάρχει ένας αγώνας στο Στώντον του Ιλινόις, με ντόνατς, που ονομάζεται Tour de Donut.
Σε ταινίες, τηλεοπτικές εκπομπές και άλλες αναφορές στη δημοφιλή κουλτούρα, οι αστυνομικοί συνδέονται με τα ντόνατς, απεικονιζόμενοι να τα απολαμβάνουν κατά τη διάρκεια του διαλείμματος για καφέ ή των ωρών γραφείου. Αυτό το κλισέ έχει παρωδηθεί στην ταινία Η Μεγάλη των Μπάτσων Σχολή 4, όπου ο αστυνομικός Ζεντ καθοδηγεί τους νεοσύλλεκτους πώς να καταναλώνουν «σωστά» τα ντόνατς τους με καφέ. Παρωδείται επίσης στην τηλεοπτική σειρά Twin Peaks, όπου στο αστυνομικό τμήμα υπάρχουν άφθονα ντόνατ. Στο βιντεοπαιχνίδι Neuromancer, υπάρχει ένα κατάστημα Donut World, όπου επιτρέπονται μόνο αστυνομικοί. Κατά τη διάρκεια ενός «λοντ ντάουν» σε όλη την πόλη μετά τη βομβιστική επίθεση στον Μαραθώνιο της Βοστώνης, ορισμένες επιλεγμένες τοποθεσίες των Dunkin' Donuts διατάχθηκαν να παραμείνουν ανοιχτές για να εξυπηρετήσουν την αστυνομία και τους διασώστες παρά το κλείσιμο της συντριπτικής πλειοψηφίας των επιχειρήσεων της πόλης.
Παραπομπές
Κατηγορία:Τύποι φαγητού Κατηγορία:Ντόνατς
Βαλκανικό κύπελλο συλλόγων 1974
Το Βαλκανικό Κύπελλο Συλλόγων 1974 ήταν το 12ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η Ακαντέμικ Σόφιας από τη Βουλγαρία για πρώτη φορά στην ιστορία της. Επίσης, για τρίτη συνεχόμενη χρονιά το κύπελλο πήγε σε ομάδα από την ίδια χώρα, κάτι που επίσης δεν είχε ξαναγίνει. Στον τελικό αντιμετώπισε τη Βαρντάρ Σκοπίων από τη Γιουγκοσλαβία. Η διοργάνωση ήταν η πιο σύντομη από όσες είχαν γίνει ως τότε, αφού διάρκεσε από τις 6 Μαρτίου ως τον Ιούνιο του 1974.
Βαθμολογία
Σχόλια: Η Λάρισα έχασε καθαρά από τη Βαρντάρ και στα δυο παιχνίδια (0-2, 0-3). Έτσι τα θετικά αποτελέσματα με την Παρτιζάνι (3-1 στο Αλκαζάρ και 2-2 εκτός) χρησίμεψαν μόνο για την κατάκτηση της δεύτερης θέσης στον όμιλο.
Στη χώρα των γουναρικών
Το Στη χώρα των γουναρικών (Le Pays des fourrures) είναι ένα περιπετειώδες μυθιστόρημα του Γάλλου συγγραφέα Ιουλίου Βερν. Είχε εμφανισθεί για πρώτη φορά σε συνέχειες στο γαλλικό περιοδικό Magasin d’Éducation et de Récréation από τον Σεπτέμβριο του 1872 μέχρι τον Δεκέμβριο του 1873. Η δίτομη αρχική εικονογραφημένη έκδοση στη σειρά του Βερν «Voyages Extraordinaires» (νο. 10) τυπώθηκε επίσης το 1873 και πριν το τέλος του ίδιου έτους είχε ήδη μεταφρασθεί και εκδοθεί και στην αγγλική γλώσσα.
Εξωτερικοί σύνδεσμοι
Χωρα των γουνα
LI
Η συντομογραφία λατινικών χαρακτήρων LI ή Li ή li μπορεί να αναφέρεται :
Νάρα
Η Νάρα (奈良市, Nara-shi, Ιαπωνικά: [naꜜɾa]) είναι η πρωτεύουσα του νομού Νάρα στην περιοχή Κανσάι της νότιας Ιαπωνίας. Η πόλη καταλαμβάνει το βόρειο τμήμα του νομού Νάρα και συνορεύει με το νομό Κιότο. Οκτώ ναοί, ιερά και ερείπια βρίσκονται στη Νάρα, τα Τοντάι-τζι, Σαϊντάι-τζι, Κόφουκου-τζι, Ναός Κασούγκα, Γκάνγκο-τζι, Γιακούσι-τζι, Τοσοντάι-τζι και το παλάτι Χεϊτζό, μαζί με το Αρχέγονο Δάσος Κασουγκαγιάμα, τα οποία ονομάζονται "Ιστορικά Μνημεία της Αρχαίας Νάρα" ως Μνημείο Παγκόσμιας πολιτιστικής Κληρονομιάς. Κατά τη διάρκεια της περιόδου 710-784 μ.Χ. η Νάρα ήταν η πρωτεύουσα της Ιαπωνίας, και ο Αυτοκράτορας (天皇) ζούσε εκεί πριν από τη μετακίνηση της πρωτεύουσας στο Κιότο.
Γεωγραφία
Η πόλη της Νάρα βρίσκεται στο βόρειο άκρο του νομού Νάρα και συνορεύει άμεσα με το νομό Κιότο Νομός στη βόρεια πλευρά. Η πόλη απέχει 22.22 χιλιόμετρα από το Βορρά προς Νότο και Ανατολικά προς Δυτικά. Ως αποτέλεσμα της τελευταίας συγχώνευσης, με ισχύ από την 1η Απριλίου 2005, τα χωριά Τσούγκε και Τσουκιγκάσε ενώθηκαν με τη Νάρα και τώρα συνορεύει άμεσα με το νομό Μίε στα ανατολικά. Η συνολική έκταση είναι 276.84 τ.χλμ.
Το κέντρο της Νάρα βρίσκεται στην ανατολική πλευρά του αρχαίου χώρου του Παλατιού Χεϊτζό, που καταλαμβάνει το βόρειο τμήμα του Γκεκιό, κυριολεκτικά την εξωτερική περιοχή της πρωτεύουσας. Πολλές από τις δημόσιες υπηρεσίες (π.χ. το Δημοτικό γραφείο, η Νομαρχιακή αυτοδιοίκηση της Νάρα, το αρχηγείο της Αστυνομίας της Νάρα κτλ.) βρίσκεται στο Νίτζο-οτζί, ενώ τα υποκαταστήματα των μεγάλων εθνικών τραπεζών βρίσκονται στο Σάντζο-οτζί και οι δύο λεωφόροι έχουν κατεύθυνση ανατολικά προς δυτικά.
Το υψηλότερο σημείο της πόλης βρίσκεται στη κορυφή του όρους Καϊγκαχίρα-γιάμα σε υψόμετρο 822.0 μέτρων (στην επαρχία Τσουγκεχαγιάμα-τσο), ενώ το χαμηλότερο σημείο βρίσκεται στην επαρχία Ικέντα-τσο σε υψόμετρο 56.4 μέτρων.
Κλίμα
Το κλίμα του νομού Νάρα είναι γενικά εύκρατο, αν και υπάρχουν αξιοσημείωτες διαφορές μεταξύ της βορειοδυτικής περιοχής της λεκάνης και το υπόλοιπο του νομού, το οποίο είναι πιο ορεινό.
Το κλίμα της περιοχής της λεκάνης έχει εσωτερικό χαρακτηριστικό, όπως παρουσιάζεται στην υψηλότερη ημερήσια διακύμανση θερμοκρασίας, και τη διαφορά μεταξύ των καλοκαιρινών και χειμωνιάτικων θερμοκρασιών. Το χειμώνα οι θερμοκρασίες κατά μέσο όρο βρίσκονται στους 3-5 °C ενώ το καλοκαίρι φτάνουν τους 25-28 °C, ενώ το καλοκαίρι περιστασιακά φτάνουν τους 35 °C. Από το 1990 δεν υπάρχει κάποιο έτος με πάνω από 10 ημέρες χιονόπτωσης το χρόνο, σύμφωνα με το Τοπικό Μετεωρολογικό Παρατηρητήριο της Νάρα.
Το κλίμα στο υπόλοιπο του νομού είναι ορεινότερο, ιδιαίτερα στο νότο όπου τον χειμώνα οι ακραίες ελάχιστες θερμοκρασίες φτάνουν και τους -5 °C. Η έντονη βροχόπτωση παρατηρείται συχνά το καλοκαίρι. Η συσσωρευμένη ετήσια βροχόπτωση ανέρχεται μέχρι και στα 3.000 με 5.000 χιλιοστόμετρα, μια από τις υψηλότερες ποσότητες στην Ιαπωνία και στην εύκρατη ζώνη παγκοσμίως.
Οι θερμοκρασίες άνοιξης και φθινοπώρου είναι εύκρατες και άνετες. Η ορεινή περιοχή Γιοσίνο έχει κεράσια την άνοιξη. Το φθινόπωρο, τα νότια βουνά είναι επίσης δημοφιλής προορισμός για την πτώση των φύλλων.
Δημογραφικά στοιχεία
Στις 1 Απριλίου 2017 ο πληθυσμός ήταν 359.666 άτομα και η πυκνότητα πληθυσμού ήταν 1.300 άτομα ανά χλμ.2. Υπήρχαν 160.242 νοικοκυριά που διαμένουν στη Νάρα. Η υψηλότερη συγκέντρωση πληθυσμού νοικοκυριών, αντίστοιχα, περίπου 46.000 και 125,000 άτομα, βρίσκεται κατά μήκος της γραμμής Κιντέτσου που συνδέει την πόλη με την Οσάκα.
Παραπομπές
Κατηγορία:Ιερές πόλεις Κατηγορία:Πόλεις της Ιαπωνίας
Μουτσούνα Νάξου
Η Μουτσούνα Νάξου είναι παραλιακός οικισμός και ανοικτός σχετικά όρμος, στα ανατολικά παράλια της Νάξου, με περιορισμένες λιμενικές εγκαταστάσεις. Αποτελούσε μέχρι αρχές της δεκαετίας του 80 κυρίως εμπορικό όρμο εξαγωγής σμύριδας.
Στη Μουτσούνα καταλήγει το εναέριο σύστημα μεταφοράς σμύριδας ο «εναέριος» όπως λέγεται τοπικά, από τα σημεία εξόρυξης όπου και το μετάλλευμα ζυγίζεται και στη συνέχεια φορτώνεται προς εξαγωγή σε φορτηγά πλοία που προσεγγίζουν εκεί.
Διοικητικά ανήκει στην Απείρανθο με την οποία και συνδέεται με ασφαλτοστρωμένο δρόμο κλίσης που χρήζει προσοχής.
Το 1960 αριθμούσε 65 κατοίκους. Στη τελευταία απογραφή αριθμεί 84 κατοίκους.
Το επίνειο τ' Απεράθου.
μικρογραφία|alt=Η παραλία στη Μουτσούνα|Η παραλία στη Μουτσούνα|261x261px Η Μουτσούνα είναι συνδεδεμένη με την ιστορία του σμυριγλιού στον 20ο αιώνα. Το λιμάνι της ήταν το κέντρο φόρτωσης του σμυριγλιού, σε εποχές, ιδιαίτερα μέχρι το Β΄ Παγκόσμιο Πόλεμο, οπότε το σμυρίγλι ήταν ένα βασικό εξαγώγιμο προϊόν της Ελλάδας.
Στη διαδρομή από τ' Απεράθου προς τη Μουτσούνα,-12 χιλιόμετρα- έχουμε την ευκαιρία να παρακολουθήσουμε την πορεία του «Εναέριου», του εναέριου σιδηρόδρομου, που μετέφερε το σμυρίγλι από τις στοές της εξόρυξης του, μέσα στα βουνά, μέχρι τη σκάλα φόρτωσης στο λιμάνι της Μουτσούνας. Ο εναέριος σιδηρόδρομος των σμυριδωρυχείων της Νάξου συγκαταλέγεται ανάμεσα στα κορυφαία βιομηχανικά μνημεία της Ελλάδας.
Σήμερα, η Μουτσούνα είναι κυρίως ένας τουριστικός προορισμός, ο οποίος μπορεί ν΄ αποτελέσει και το κέντρο για περαιτέρω εξερεύνηση των Ανατολικών και Νότιο-ανατολικών ακτών της Νάξου, με τις πανέμορφες και σχετικά παρθένες ακόμα ακρογιαλιές και το μαγευτικό τοπίο, που συνδυάζει τα βουνά, τη θάλασσα και απέναντι, τις αναδυόμενες Μικρές Κυκλάδες. Το χειμώνα στη Μουτσούνα οι μόνιμοι κάτοικοι είναι περίπου είκοσι οικογένειες -μερικοί είναι συνταξιούχοι αλλά και Δημόσιοι υπάλληλοι-που ασχολούνται με τη γεωργία, την αλιεία και την κτηνοτροφία. Στην παραλία Αϊ-Γιάννης λειτουργεί το πολύ γραφικό καφέ-ουζερί "Η Σκάλα" του Κουνετονικόλα αλλά και δύο καλές ταβέρνες με νόστιμους, οικονομικούς μεζέδες, ιδανικα για ρομαντικές και ειδυλλιακές εξορμήσεις. Ειδική μνεία πρέπει να γίνει για την ημέρα των Φώτων κατά την οποία αγιάζονται τα ύδατα από τον παπα-Μιχάλη Οικονόμου. Ακολουθεί κέρασμα από το Σύλλογο "τα Φανάρια" με ρακή, κρασί, μυζήθρες, ελιές ζαμπόνι και σπιτικά γλυκά.Το 2017 ιδρύθηκε και λειτουργεί με αξιόλογη δραστηριότητα ο σύλλογος Μουτσούνας "Τα Καπόνια".
Στη Μουστούνα υπάρχουν αρκετά τουριστικά καταλύματα στα οποία ο επισκέπτης μπορεί να απολαύσει τις διακοπές του καθώς και καταστήματα για φαγητό (Ασφαλώς και θα βρούμε φρέσκο ψάρι), καφέ δίπλα στο κύμα, ενώ η συγκοινωνία με το ΚΤΕΛ είναι αρκετά ικανοποιητική και η σύνδεση με την υπόλοιπη Νάξο συχνή.
Απο τη Μουτσούνα και λίγο μετά τα Λιγαρίδια υπάρχει χωματόδρομος μέτριος ο οποίος μας οδηγεί μέσω Δανακού απο κοντινότερο δρόμο προς το κέντριο του νησιού και απο εκεί στην Πόλη της Νάξου.
Από Μουτσούνα και με σύγχρονο ασφαλτοστρωμένο δρόμο 20 χιλιομέτρων οδηγούμαστε σε δεκάδες φυσικά λιμανάκια με πεντακάθαρα νερά που καλύπτουν όλα τα γούστα απο ερημιές μέχρι πολυσύχναστες αμμουδερές παραλίες. Μια συμβουλή: Να έχετε φουλ βενζίνη και τη φωτογραφική σας μηχανή έτοιμη!
Οι κυριότερες περιοχές είναι: Λιγαρίδια-Κανάκης η ψιλλή άμμο -Κλειδός-Βόλακας και καταλήγουμε στο γραφικό και απάνεμο όρμο του Πανέρμου από τα πλέον απάνεμα φυσικά λιμανάκια της Νάξου και ίσως των Κυκλάδων.
Πάντως και ανάμεσα στις περιοχές αυτές θα συναντήγσουμε και άλλα μικρά και πολλές φορές απόκρυφα λιμανάκια αν είμαστε ιδιαίτερα παρατηρητικοί και υπομονευτικοί περιηγητές.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αζάλα ( 29 κ.), Απέραθο ( 722 κ.), Κανάκι ( 14 κ.), Κλειδώ ( 24 κ.), Λυγαρίδια ( 23 κ.) και Πάνερμο ( 8 κ.) τη δημοτική κοινότητα Απεράθου ( 904 κ.). Η δ.κ. Απεράθου υπάγεται στη δημοτική ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Παραπομπές
Κατηγορία:Απείρανθος Κατηγορία:Χωριά της Νάξου
Σαπέλ-ντε-Μπουά
Το Σαπέλ-ντε-Μπουά (γαλλικά: Chapelle-des-Bois) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κάστρο Αγίου Νικολάου Γαΐου
μικρογραφία|Το φρούριο του Άγιου Νικόλαου στο ομώνυμο νησί Το Κάστρο Αγίου Νικολάου Γάιου είναι κάστρο επί της νήσου Αγίου Νικολάου, απέναντι από τον οικισμό του Γαΐου Παξών. Η ανέγερσή του χρονολογείται από την βενετική περίοδο το 1423.
Δείτε Επίσης
Κατηγορία:Παξοί
Κατάλογος αγίων της Ανατολικής Ορθόδοξης Εκκκλησίας (Χ-Ψ-Ω)
Συντομογραφίες:
Παραπομπές
Χ
Πνεύμα αλεπούς
Στη λαογραφία της Ανατολικής Ασίας, οι αλεπούδες απεικονίζονται ως οικείο πνεύμα με μαγικές δυνάμεις. Αυτές οι αλεπούδες απεικονίζονται ως άτακτες, συνήθως ξεγελώντας άλλους ανθρώπους, με την ικανότητα να μεταμφιέζονται σαν όμορφες γυναίκες:
"«Το πνεύμα της αλεπούς είναι ένας ιδιαίτερα παραγωγικός μεταμορφωτής, γνωστός ως χουλί τζινγκ (πνεύμα αλεπούς) στην Κίνα, ως κιτσούνε (αλεπού) στην Ιαπωνία και ως κουμίχο (εννιάουρη αλεπού) στην Κορέα. Αν και οι λεπτομέρειες των παραμυθιών ποικίλλουν, αυτά τα πνεύματα αλεπούδων μπορούν συνήθως να μεταμορφωθούν, συχνά παίρνοντας τη μορφή όμορφων νέων γυναικών που προσπαθούν να αποπλανήσουν τους άνδρες, είτε για απλή κατεργαριά είτε για να καταναλώσουν το σώμα ή το πνεύμα τους.»"
Παραπομπές
Κατηγορία:Μυθολογικές αλεπούδες Κατηγορία:Μυθολογικά κυνοειδή
Σαρμωβιλέρ
Το Σαρμωβιλέρ (γαλλικά: Charmauvillers) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Χάλμσταντ ΜΚ
Η Χάλμσταντς ΜΚ (σουηδικά: Halmstads BK) είναι μια σουηδική ποδοσφαιρική ομάδα από την πόλη Χάλμσταντ στη Σουηδία. Η ομάδα ιδρύθηκε στις 6 Μαρτίου 1914 και αγωνίζεται στο Πρωτάθλημα ποδοσφαίρου Σουηδίας. Έχει κερδίσει 4 πρωταθλήματα και 1 κύπελλο.
Η ομάδα απέκτησε ευρωπαϊκή αναγνώριση το 1995, όταν κέρδισαν την ιταλική Πάρμα ΦΚ με 3-0 στο Γκέτεμποργκ, στπ πρώτο από τα δύο παιχνίδια του Κυπέλλου Κυπελλούχων. Ωστόσο, ηττήθηκε με 4-0 εκτός έδρας και αποκλείστηκε.
Εξωτερικοί σύνδεσμοι
Ιστοσελίδα οπαδών:
Κατηγορία:Ποδοσφαιρικές ομάδες Σουηδίας Κατηγορία:Ιδρύσεις ποδοσφαιρικών ομάδων το 1914
Μαντζαβιναίικα Πάτρας
Τα Μαντζαβιναίικα ήταν παλιά μικρή συνοικία των Πατρών.
Η συγκεκριμένη συνοικία βρισκόταν στη βορειοανατολική πλευρά του Αρχαίου Ωδείου, στη λεγόμενη Άνω Πόλη. Η ονομασία της συνοικίας προήλθε από την οικογένεια των προκρίτων της Πάτρας «Μαντζαβίνoς», η οποία διατηρούσε οικία στη γωνία των οδών Σωτηριάδη και Παντοκράτορος. Η οικογένεια των Μαντζαβίνων προέρχεται από τα Επτάνησα και συγκεκριμένα από το χωριό Μαντζαβινάτα, που βρίσκεται στη δυτική Κεφαλλονιά.
Το τοπωνύμιο έχει πάψει να ακούγεται ήδη από τον 20ό αιώνα.
Πηγές
Κατηγορία:Συνοικίες της Πάτρας
Γεώργιος Βογιατζής
Ο Γεώργιος Βογιατζής (Κονίστρες Εύβοιας, 1913 - 29 Μαΐου 2003) ήταν Έλληνας πολιτικός που διατέλεσε βουλευτής Ευβοίας από το 1974 ως το 1985, υπουργός Εμπορικής Ναυτιλίας σε δύο κυβερνήσεις του Κωνσταντίνου Καραμανλή.
Πρώτα χρόνια, σπουδές και επαγγελματική σταδιοδρομία
Ήταν γιος του Περικλή Βογιατζή και της Ελένης. Σπούδασε πολιτικός μηχανικός στο ΕΜΠ και αγρονόμος τοπογράφος μηχανικόςυ. Απέκτησε επίσης μεταπτυχιακούς τίτλους από τα Πολυτεχνεία της Ζυρίχης και του Μιλάνου. Από το 1949 ως το 1951 υπηρέτησε ως πρόεδρος του Τεχνικού Επιμελητηρίου Ελλάδος.
Πολιτική σταδιοδρομία
Εξελέγη για πρώτη φορά βουλευτής Ευβοίας το 1946 με το Λαϊκό Κόμμα και επανεκλεγόταν συνεχώς στην ίδια έδρα μέχρι και το 1981. Διετέλεσε επίσης ευρωβουλευτής με τη Νέα Δημοκρατία στην πρώτη εκπροσώπηση της Ελλάδας στο Ευρωπαϊκό Κοινοβούλιο και αντιπρόεδρος του Ευρωπαϊκού Λαϊκού Κόμματος.
Ο Βογιατζής ανέλαβε για πρώτη φορά υπουργός στην κυβέρνηση του Παπάγου, υπηρετώντας ως υπουργός Εμπορικής Ναυτιλίας, από τις 11 Απριλίου 1954 ως τις 29 Φεβρουαρίου 1956.
Στην κυβέρνηση Καραμανλή του 1958 υπηρέτησε ως υπουργός Εθνικής Παιδείας και Θρησκευμάτων από τις 17 Μαΐου 1958 ως τις 20 Σεπτεμβρίου 1961. Κατά τη θητεία του στο υπουργείο Παιδείας υπέγραψε εγκύκλιο, βάσει της οποίας η εν χρω κουρά των μαθητών στα σχολεία δεν ήταν πλέον υποχρεωτική.
Για τελευταία φορά θήτευσε σε κυβερνητικό αξίωμα όταν έγινε υπουργός Μεταφορών και Επικοινωνιών στην πρώτη κυβέρνηση Καραμανλή μετά τη Μεταπολίτευση, από τις 21 Νοεμβρίου 1974 ως τις 3 Αυγούστου 1976 και Συγκοινωνιών (απλώς μετονομάστηκε το υπουργείο) από τις 3 Αυγούστου 1976 ως τις 28 Νοεμβρίου 1977.
Εξωτερικοί σύνδεσμοι
Κατηγορία:Έλληνες υπουργοί Εμπορικής Ναυτιλίας Κατηγορία:Βουλευτές Ευβοίας Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές εκλεγμένοι με τη Νέα Δημοκρατία Κατηγορία:Ευρωβουλευτές εκλεγμένοι με τη Νέα Δημοκρατία Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Οκρούγκ Κολουμπάρα
μικρογραφία|Η διοικητική περιοχή της Κολουμπάρα στον χάρτη της Σερβίας Η Οκρούγκ Κολουμπάρα (σερβικά : Колубарски округ) είναι διοικητική διαίρεση, διοικητική περιοχή, της Δημοκρατίας της Σερβίας. Βρίσκεται στην κεντρική Σερβία, έχει πληθυσμό 174.228 κατοίκους. Το διοικητικό κέντρο της είναι το Βάλιεβο που βρίσκεται στις όχθες του ποταμού Κολουμπάρα. Έχει έκταση 2,474 τετραγωνικά χλμ, επτά δήμους και 211 οικισμούς ή χωριά.
Δήμοι
Η περιοχή περιλαμβάνει τους δήμους:
Ιγνάτιος Αρδαμερίου
Ο Ιγνάτιος ήταν επίσκοπος Αρδαμερίου και κατόπιν Γορτύνης, καθώς και αγωνιστής του 1821.
Βιογραφικά στοιχεία
Η καταγωγή του ήταν από την Κασσάνδρα Χαλκιδικής. Τον Φεβρουάριο του 1798 χειροτονήθηκε Επίσκοπος Αρδαμερίου.
Το 1818 μυήθηκε στη Φιλική Εταιρεία. Στις 28 Μαρτίου 1821 φυλακίστηκε στη Θεσσαλονίκη. Στα τέλη Μαΐου του 1821 δραπέτευσε και μετέβη στην επαρχία του. Εκεί κήρυξε τον απελευθερωτικό αγώνα και υπηρέτησε στα όπλα, έχοντας μάλιστα και δικό του σώμα στρατιωτών που συντηρούσε από την ιδιωτική του περιουσία. Έβαλε φωτιά και έκαψε την Μητρόπολη για να δείξει ότι για να απελευθερωθούν οι Έλληνες έπρεπε να χάσουν τα πάντα και να τα επανακτήσουν μετά την απελευθέρωση.
Όταν διαλύθηκε η επανάσταση στην Κασσάνδρα, αφού εργάστηκε για λίγο ως δάσκαλος στη Σκόπελο (Δεκέμβριος 1821-Ιούνιος 1822), μετέβη στην Πελοπόννησο, στη Μονεμβασία. Στις 9 Ιανουαρίου 1825 διορίστηκε από την επαναστατική κυβέρνηση εκκλησιαστικός τοποτηρητής Μονεμβασίας. Το 1826 πήγε στις Σπέτσες και μετά στη Γραμβούσα της Κρήτης, όπου ανέπτυξε επαναστατική δράση.
Έγινε παράδειγμα αρετής και ακτημοσύνης. Ήταν μορφωμένος ο ίδιος και επί της επανάστασης έδινε μαθήματα Ελληνικών σε φτωχά παιδιά και τους έδινε υποτροφίες. Ασχολήθηκε πολύ με την ίδρυση σχολείων στην επαρχία του. Επί κυβέρνησης Καποδίστρια έπαιρνε σύνταξη 200 φοίνικες, από τα οποία αμέσως ίδρυσε σχολή. Όταν η κυβέρνηση το έμαθε αύξησε το ποσό και το έκανε 300 φοίνικες, τα οποία ο αρχιερέας επίσης δαπάνησε στην σχολή αυξάνοντας τους μαθητές.
Τον Ιούλιο του 1839 έγινε συνοδικός και εγκαταστάθηκε στην Αθήνα, όπου και απεβίωσε στις 17 Σεπτεμβρίου 1839.
Πηγές
Κατηγορία:Κληρικοί αγωνιστές του 1821 Κατηγορία:Επίσκοποι του 19ου αιώνα Κατηγορία:Επίσκοποι Αρδαμερίου
Κίτακ Λιμ
O Κίτακ Λιμ (γεννημένος στις 22 Ιανουαρίου 1956) είναι Νότιοκορεάτης αξιωματούχος και γενικός γραμματέας του Διεθνού Οργανισμού Ναυσιπλοΐας.
Ο Lim γεννήθηκε στη Μασάν του Γκιεόνγκσανγκνάμ-ντο, ένα μεγάλο λιμάνι στη Νότια Κορέα. Πήρε πτυχίο πάνω στις Ναυτικές Επιστήμες στο "Korean Maritime Ocean University" (KMOU) στην πόλη του Μπουσάν και αποφοίτησε το 1977. Δούλευε πάνω στα πλοία ως αξιωματικός του ναυτικού της Κορέας αλλά και για τη "Sanko Shipping Co.". Έγινε μέλος της "Korea Maritime and Port Administration" το 1985, ενώ παράλληλα συνέχιζε τις σπουδές του κάνοντας μεταπτυχιακό πάνω στη διοίκηση στο "Yonsei University", και πήρε το μεταπτυχιακό του το 1990. Ύστερα, σπούδασε ναυτική διοίκηση δίνοντας βάση πάνω στη ναυσιπλοΐα, στο "World Maritime University" (WMU), και αποφοίτησε κερδίζοντας έτσι το master's του. Το 1995 ξεκίνησε το διδακτορικό του πάνω στο διεθνές δίκαιο στο "KMOU", το οποίο και ολοκλήρωσε το 1998.
Ο Lim, ξεκίνησε να παίρνει μέρος στις συνεδριάσεις του ΙΜΟ, ως μέρος της Νότιο-Κορεάτικης αντιπροσωπείας, το 1986, παίρνοντας ενεργά μέρος στα θέματα ναυτιλιακής ασφάλειας, αλλά και προστασίας του περιβάλλοντος. Από το 1992, ενεπλάκη σε δραστηριότητες για να προωθήσει τη ναυτιλιακή ασφάλεια, μέσω της αποτελεσματικής εφαρμογής των IMO συμβάσεων, στη χώρα του αλλά και σε άλλα κράτη-μέλη της ΙΜΟ στην Ασία. Εκλέχθηκε πρόεδρος του "Tokyo Memorandum on Port State Control" το 2004.
Παραπομπές
Κατηγορία:Νοτιοκορεάτες Κατηγορία:Αξιωματούχοι
Πρώτα ήρθαν...
«Πρώτα ήρθαν...» είναι ο τίτλος μιας ευρέως γνωστής ρήσης, που αποδίδεται στον Γερμανό λουθηρανό πάστορα Μάρτιν Νίμελερ, και πραγματεύεται την αδράνεια των Γερμανών συμπατριωτών του έναντι των μεθόδων του ναζιστικού τυραννικού καθεστώτος και συγκεκριμένα των εκκαθαρίσεων στοχευμένων πολιτικών, εθνικών, θρησκευτικών και κοινωνικών ομάδων ανθρώπων, που πραγματοποιήθηκαν από το καθεστώς. Δεν υπάρχει ομοφωνία ούτε σχετικά με τους ακριβείς εκφραστικούς τύπους που χρησιμοποιήθηκαν από τον Νίμελερ, ούτε για την ακριβή χρονική στιγμή δημιουργίας της. Το περιεχόμενο της ρήσης πιθανόν να παρουσιάστηκε διαφορετικά από τον Νίμελερ σε διαφορετικές περιστάσεις.
Το κείμενο
Σύμφωνα με την κλασική εκδοχή κατά το Ίδρυμα Μάρτιν Νίμελερ ―εκδοχή, η οποία εγκρίθηκε από τον Μάρτιν Νίμελερ προσωπικώς― η ρήση έχει ως ακολούθως:
»Als die Nazis die Kommunisten holten,
habe ich geschwiegen,
ich war ja kein Kommunist.
«Όταν οι Ναζί πήραν τους κομμουνιστές,
εσιώπησα,
δεν ήμουν δα κομμουνιστής.
Als sie die Sozialdemokraten einsperrten,
ich war ja kein Sozialdemokrat.
»Όταν έκλεισαν μέσα τους σοσιαλδημοκράτες,
δεν ήμουν δα σοσιαλδημοκράτης.
Als sie die Gewerkschafter holten,
ich war ja kein Gewerkschafter.
»Όταν πήραν τους συνδικαλιστές,
δεν ήμουν δα συνδικαλιστής.
Als sie mich holten,
gab es keinen mehr,
der protestieren konnte.«
»Όταν πήραν εμένα,
δεν υπήρχε κανείς πλέον,
που να μπορούσε να διαμαρτυρηθεί.»
Προέλευση
Η ρήση δημοσιεύτηκε το 1955 στο βιβλίο του Milton Mayer Νόμιζαν πως ήταν ελεύθεροι (Αγγλικά: They thought they were free), που είναι βασισμένο σε συνεντεύξεις που πήρε στη Γερμανία αρκετά χρόνια πριν. Η ρήση επισημάνθηκε από ακτιβιστές πολιτικών δικαιωμάτων και παιδαγωγούς στις Η.Π.Α. στα τέλη της δεκαετίας του 1950. Η ρήση εντοπίζεται σε αρκετούς λόγους που έδωσε ο Νίμελερ το 1946.
Δείτε επίσης
Κατηγορία:Εκφράσεις
Martin Niemöller
Διοικητική διαίρεση νομού Χαλκιδικής (πρόγραμμα Καποδίστριας)
Νομός Χαλκιδικής  [ 104.894 ] right|450px
-- Δήμος Πολυγύρου --
Ο δήμος Πολυγύρου έχει (πραγματικό) πληθυσμό 10.721 κατοίκους. Στον δήμο περιλαμβάνονται:
-- Δήμος Αρναίας --
Ο δήμος Αρναίας έχει (πραγματικό) πληθυσμό 6.183 κατοίκους. Στον δήμο περιλαμβάνονται:
-- Δήμος Ζερβοχωρίων --
Ο δήμος Ζερβοχωρίων έχει (πραγματικό) πληθυσμό 3.146 κατοίκους. Στον δήμο περιλαμβάνονται:
-- Δήμος Κασσάνδρας --
Ο δήμος Κασσάνδρας έχει (πραγματικό) πληθυσμό 10.269 κατοίκους. Στον δήμο περιλαμβάνονται: